REPUBLIKA HRVATSKA KRAPINSKO-ZAGORSKA ŽUPANIJA
OPĆINA MARIJA BISTRICA

KLASA:361-02/16-01/6
URBROJ: 2113/02-01-16-4
Marija Bistrica, 21. srpanj 2016.

Na temelju odredbe članka 7. Pravilnika o nabavi roba i/ili usluga procijenjene vrijednosti do
200.000,00 kuna i radova procijenjene vrijednosti  do 500.000,00  (Bistrički glasnik 5/15), Zakona o javnoj nabavi članka 18 stavka 3 i  Odluke načelnika o početku nabave bagatelne vrijednosti Klasa: 361-02/16-01/6, Urbroj: 2113/02-01-16-1, od 07. srpnja 2016. godine, načelnik Općine Marija Bistrica objavljuje

P O Z I V

za prikupljanje ponuda  u sklopu projekta
„Izgradnja parkirališta  i rekonstrukcija sa uređenjem prilaza za Dom zdravlja Marija Bistrica“

I.	NARUČITELJ
Općina Marija Bistrica
Trg pape Ivana Pavla II 34, Marija Bistrica
OIB: 67413456362
Tel.: 049 469 119, Faks.: 049 469 595

II.	OPIS PREDMETA NABAVE

Izvođač radova dužan se u potpunosti pridržavati  građevinske dozvole i radove izvoditi u skladu sa   Glavnim projektom  - Građevinskim projektom i Elektrotehničkim projektom.
Uvid u Glavni  projekt – Građevinski i Elektrotehnički projekt moguće je izvršiti u prostorijama Jedinstvenog upravnog odjela Općine Marija Bistrica svaki radni dan od 08 -14 sati.

Izvod iz  građevinskog projekta:
LOKACIJA:
Prilaz Domu zdravlja sa pripadajućim parkiralištem, planira se urediti na k.č.br. 168/2 i 168/5, dio, k.o. MarijaBistrica, na lokaciji na kojoj se i sada nalazi prilaz i neuređeno parkiralište.
Priključenje postojećeg prilaza na javnoprometnu površinu već je izvedeno od asfaltne ceste, č.č.br. 294/1, što  je u naravi Ulica Kralja Tomislava, te se neće mijenjati.
Za uređenje pristupa i parkirališta sa pripadajućom zelenom površinom, formira se zajednička građevinska čestica od k.č.br.168/2 i 168/5 dio k.o. Marija Bistrica.
U zoni zahvata izvedeni su priključci infrastrukture za postojeći dom zdravlja i to:
-	Kanalizacija za odvodnju fekalnih voda,
-	Kanalizacija za odvodnju oborinskih voda, 
-	Priključak vodovoda,
-	Električni NN vod i vanjska rasvjeta,
-	Priključak na srednjetlačnu plinsku mrežu

REKONSTRUKCIJA PRILAZA I UREĐENJE PARKIRALIŠTA, TE VOĐENJE INSTALACIJA ODVODNJE OBORINSKIH VODA I VANJESKE RASVJETE U ODNOSU PARALELNO VOĐENJE I KRIŽANJA S POSTOJEĆIM INSTALACIJAMA

Križanje – priključenje na JAVNU PROMETNICU
Priključenje je izvedeno u fazi izgradnje Doma zdravlja i neće se mijenjati. Zahvat na rekonstrukciji prilaza, odnosi se na nanošenje habajućeg sloja na postojeći asfalt.

Križanje i paralelno vođenje ostalih instalacija sa priključkom ST plinovoda
 Prije definitivnog utvrđivanja i iskolčenja trase ostalih instalacija, izvoditelj radova dužan je zatražiti od distributera iskolčenje trase ST plinovodnog kućnog priključka. Plinovodi koji nisu označeni na terenu i nemaju točnih snimljenih katastarskih karata, moraju se istražiti ručnim iskopom probnih šliceva.
Sva oštećenja koja bi  nastala na plinskoj mreži u tijeku izvođenja radova na kanalizaciji i instalaciji vanjske rasvjete, snosi izvođač radova. O svakom oštećenju plinovoda izvođač je  dužan odmah izvijestiti distributera i naručiti popravak. Popravak oštećenja izvodi isključivo distributer plina. Izvođač radova snosi troškove sanacije i gubitka plina.
Kod paralelnog vođenja min. razmak cijevi plina i kanalizacije iznosi 1,0 m . Kod križanja, vertikalni razmak mora biti minimum 50,0 cm, a plinska cijev se mora zaštititi betonskim polu cijevima po dva m' lijevo i desno od mjesta križanja. Križanja se moraju izvesti uvijek pod kutom većim od 60 º.
Prije početka izvođenja radova izvođač je dužan izvijestiti distributera radi nadzora izvođenja na mjestima uz plinovod. Priključenje novog uličnog ST plinovoda izvodi distributer na zahtjev investitora.
Križanje i paralelno vođenje ostalih instalacija sa vodovodnim priključkom
Prije konačnog iskolčenja trase ostalih instalacija, izvođač je dužan zatražiti iskolčenje vodovodnog priključka od distributera.
Na mjestima gdje nije moguće utvrditi položaj uličnog vodovoda i kućnih priključaka temeljem katastarskih karata ili oznaka na terenu, identifikaciju treba obavezno izvršiti ručnim iskopom probnih šliceva.
Paralelno vođenje ostalih instalacija uz vodovod izvodi se na minimalnoj udaljenosti  od 1,0 m.
Križanja vodovoda i kanalizacije izvodi se  na minimalnom vertikalnom razmaku 50 cm, uz zaštitu  vodovodnih cijevi betonskim polu cijevima. Sve prema detaljima i nacrtu. Popravak mogućih oštećenja snosi izvođač a izvodi  distributer.

Križanja i vođenje ostalih instalacija uz elektroenergetske  građevine i vodove
 Križanja i približavanja elektroenergetskih građevina i najbližih dijelova ostalih podzemnih instalacija razriješiti prema posebnim uvjetima građenja.
Lokacija građevine usklađena je  prema zahtjevima iz detaljnog plana za predmetno područje.
Radove na izgradnji građevine potrebno je uskladiti  prema Posebnim uvjetima DP „ELEKTRA ZABOK“.
Izvođač se također obvezuje pridržavati opisa i detaljnih nacrta.
Prije iskolčenja trase ostalih instalacija izvođač radova dužan je zatražiti iskolčenje podzemnih elektroinstalacija, ako postoje na predmetnoj dionici. Minimalni razmak vođenja i križanja kanalizacije u odnosu na elektroenergetske vodove i objekte treba izvesti:
-	Minimalna udaljenost kanalizacije od trafostanice e 5,0 m
-	Minimalna udaljenost kanalizacije od stupova iznosi 2,0 m , iznimno 1,0 m na kraćim dionicama gdje nije moguće ostvariti više,
-	Minimalna udaljenost sustava ostalih instalacija od podzemnih elektroenergetskih vodova iznosi 1,0 m, iznimno na kraćim dionicama 0,5m.
Svi radovi na iskopu uz elektroenergetske sustave moraju se izvoditi ručno.
U slučaju oštećenja elektroenergetskih sustava ili uzemljenja izvođač je dužan pozvati DP „ELEKTRA ZABOK“ radi sanacije. Izvođač također snosi sve troškove sanacije.
Nakon izgradnje sustava ostalih instalacija, prilaza i parkirališta, izvoditelj je dužan izvršiti geodetsko snimanje svih instalacija sa ucrtanim svim križanjima i paralelnim vođenjima svih podzemnih instalacija sa energetskim vodovima.
Prema posebnim uvjetima, uz trasu kabela vanjske rasvjete, ugradit će se dodatne dvije rezervne cijevi PE Ø 160mm, sa zatvorenim ulazom i izlazom.

UREĐENJE PRILAZA I PARKIRALIŠTA:

U konačnoj fazi uređenja prilaza i parkirališta, završni radovi planiraju se izvesti, kako slijedi:
- ugradnja cestovnih betonskih rubnjaka po vanjskim rubovima parkirališta,
- ugradnja plitkih betonskih kanalica između površina prilaza i površina parkirališta,
- izvedba slivnika i taložnika sa kanalizacijom oborinske odvodnje, 
- izvedba kontrolnih okana oborinske odvodnje,
- izvedba instalacije vanjske rasvjete, dodavanjem dva nova stupa vanjske rasvjete,
- postojeći stari asfaltni prilaz će se rekonstruirati, tako da se izvrši strojno rezanje rubova oštećenog asfalta, čišćenje asfaltnog otpada, nabijanje podloge i asfaltiranje očišćenih dijelova asfaltnom masom BNS 22, do izravnanja sa visinom ostatka asfalta, 
- izvedba završnog habajućeg sloja asfalta, masom BNS 8, u sloju debljine 4-5 cm, u uvaljanom stanju.
Završna obloga parkirališta betonskim opločnicima. Razdjelne crte parkirališta od elemenata 10 x 10 x 10 cm u dva reda (širine 20 cm) i parkirališna mjesta opločnicima 20 x 20 x 10 cm, sve u sloju pijeska, na uvaljanom tamponu šljunka. 

Obvezne tehničke karakteristike betonskih elemenata na parkiralištu i prilazu:
Svi betonski elementi na prilazu i parkiralištu, rubnjaci, kanalice a naročito pločnici moraju zadovoljavati sljedeće uvjete:
- betonski pločnici moraju biti dvoslojne betonske tlačne ploča ukupne deb. 10 cm. Prvi habajući sloj, debljine 15 mm, od kvarcnog pijeska a drugi nosivi sloj, debljine 85 mm. Ploče sa obradom ruba 2/3 mm (fazna obrada) impregnirane za otpornost od utjecaja soli i naftnih derivata. Ploče u boji po izboru investitora, polažu se u sloj finog pijeska.
- betonski rubnjaci moraju biti impregnirane za otpornost od utjecaja soli i naftnih derivata, polažu se u sloj podložnog betona C12/15

Za izbjegavanje arhitektonskih barijera, kod svakog pješačkog prijelaza predviđena je izgradnja kose rampe, sve prema detalju.
Planirani zahvati izvesti će se sukladno posebnim uvjetima svih zainteresiranih subjekata na predmetnoj lokaciji.
Svi zahvati na terenu također će se uskladiti sa ostalim instalacijama na terenu, prema posebnim uvjetima distributera. 

ODVODNJA OBORINSKIH VODA

Odvodnja oborinskih voda izvesti će se u betonskim kanalicama između parkirališta i pristupne prometnice obostrano. U kanalicama će se ugraditi slivne rešetke sa taložnicima. Slivne rešetke će se također ugraditi kod priključenja na nerazvrstanu cestu, u naravi Ulica Kralja Tomislava, radi sprječavanja izlijevanja oborinskih voda na kolnik ulice. Izljevi iz slivnih  rešetki i taložnica, spojiti će se u postojeću oborinsku kanalizaciju. 
Prespoj u kanalizaciju će se izvesti od PEHD kanalizacijskih cijevi. Cijevi sa dvostrukom rebrastom stjenkom, kao „MAGNUM“ ili „PRAGMA“ sa gumenim brtvama. Na kanalu će se izgraditi kontrolna okna sa lijevano željeznim poklopcima za prometne površine. 
Planirani zahvati izvesti će se sukladno posebnim uvjetima svih davaoca komunalnih usluga koji na predmetnom području imaju svoje podzemne i nadzemne instalacije, te posebnim uvjetima Općine Marija Bistrica za prilaz na nerazvrstanu cestu.

POSEBNA INSTALACIJA
U zelenoj površini uz parkiralište, ugraditi će se dvije rezervne cijevi Ø 160 mm za moguće buduće uvlačenje kablova električnih ili EK instalacija. 

Izvod iz elektrotehničkog projekta:
ELEKTROENERGETSKI PRIKLJUČAK:

Predmetna instalacija rasvjete REKONSTRUKCIJA PARKIRALIŠTA SA UREĐENJEM PRILAZA ZA DOM ZDRAVLJA napajit će se sa postojećeg razdjelnika u stupu vanjske rasvjete na križanju ul. Kralja Tomislava i ulaza u ulicu prilaza domu zdravlja. Instalacija se izvodi energetskim kabelom uvučenim u PVC Cijev. Navedeni kabel mora se postaviti u potpunosti prema uputama DP “Elektra“ Zabok. 
Za BUDUĆI uvod priključnih kabela JVR potrebno je položiti cijev unutarnjeg promjera Ø 110mm, koje imaju luk (ne koljeno!), za što provlačenje kabela prema temelju stope stupa vanjske rasvjete i ugrađenim cijevima u temelju stupa. 
Projektom je predviđeno da se postojeći napojni kabel za priključni ormarić KPO Ambulante, zaštiti polukanalicama i to na cijeloj dužini zahvata rekonstrukcije. 
Za buduću dogradnju i moguće izmjene kabela na mjestu rekonstrukcije polažu se dvije cijevi Ø 160 mm, u cijeloj dužini zahvata REKONSTRUKCIJE PARKIRALIŠTA, koje je potrebno vodonepropusno zabrtviti na njihovom početku i kraju cijevi sve do njihove aktivacije provlačenja eventualnih novih kabela. 
Razvod JVR se vrši kroz položene instalacione cijevi PEHD Ø 110 mm u kabelskom rovu na dubini 80 cm, Kabelski razvod je kabelima određenim je prema opterećenju (zagrijavanju i padu napona) te prema stupnju elektroficiranosti – standardu i vrsti opterećenja. 

VANJSKA RASVJETA

Projektom javne vanjske rasvjete (JVR) predviđena je rasvjeta armaturama LED tehnologijom montiranim na visini 4 m. Odabrana visina diktirana je postojećim rasvjetnim stupovima koji će se rekonstruirati – očistiti i svježe obojati na boju novo instaliranih stupova.
Projektom je dobivena željena srednja osvijetljenost za takove objekte (parkiralište i prilazni put), iznosi 5,85 lx.
Projektom je predviđeno da stupovi br. 1 i 4 ostanu postojeći uz spomenutu rekonstrukciju istih, s dopunom izrade kozole za prihvat dvije svjetiljke stup br.4.  

Svi potrebni radovi detaljno su  specificirani u Građevinskom projektu i Elektrotehničkom projektu kojih se izvođač mora držati u potpunosti.

III.	TROŠKOVNIK
Troškovnik je sastavni dio dokumentacije i nalazi se u prilogu ovog poziva za dostavu ponuda – Obrazac IV

IV.	PROCIJENJENA VRIJEDNOST NABAVE:
Procijenjena vrijednost nabave iznosi 318.561,00 kuna bez PDV

V.	KRITERIJ ZA ODABIR PONUDE
Najniža cijena

VI.	ROK POČETKA I ZAVRŠETKA RADOVA
Predviđeni početak radova je odmah po sklapanju ugovora, a nakon odabira najpovoljnije ponude – najkasnije do 01. kolovoza  2016. Rok za završetak radova je 30. rujan 2016.

VII.	UVJETI SPOSOBNOSTI
Ponuditelj je dužan priložiti ponudbenom troškovniku sljedeće dokumente kojima dokazuje:
1)	pravnu i poslovnu sposobnost
-	dokaz o registraciji za obavljanje djelatnosti  u skladu s predmetom nabave (obrtnica, izvod iz upisa u sudski ili drugi odgovarajući registar)
2)	izjavu osobe ovlaštene za zastupanje gospodarskog subjekta  da ponuditelju i osobi ovlaštenoj za zastupanje  ponuditelja nije izrečena pravomoćna osuđujuća presuda za kaznena djela iz područja gospodarstva.
3)	financijsku sposobnost
-	potvrda Porezne uprave o nepostojanju duga;  potvrda ne smije biti starija od 30 dana od dana  objave poziva
-	BON 1 i BON 2
4)	tehničku i stručnu sposobnost
-	izjavu  ponuditelja  o  tehničkoj  i  kadrovskoj  sposobnosti  za  obavljanje građevinskih poslova s podatkom o broju i kvalifikacijskoj strukturi zaposlenih   s   popisom   opreme   kojom   ponuditelj   raspolaže   u   svrhu obavljanja poslova
- dokaz  o  urednom  izvršenju  ugovora  na  sličnim  poslovima  tijekom godine u kojoj je započeo postupak nabave i tijekom tri godine koje prethode toj godini, potrebno je dostaviti barem jednu potvrdu naručitelja

VIII.	NAČIN DOSTAVE PONUDA, ROK ZA DOSTAVU PONUDA I OTVARANJE PONUDA
Ponuda se dostavlja u pisanom obliku, u zatvorenoj omotnici s nazivom i adresom
naručitelja, nazivom i adresom ponuditelja, s naznakom " Izgradnja parkirališta  i rekonstrukcija sa uređenjem prilaza za Dom zdravlja Marija Bistrica – ne otvaraj."
U roku za dostavu ponuda ponuditelj može dodatno, pravovaljano popisanom izjavom izmijeniti svoju ponudu, nadopuniti je ili od nje odustati. Izmjene i dopune dostavljaju se na isti način kao i ponuda.
Ponude se dostavljaju  osobno ili poštom preporučeno  na adresu Općina Marija Bistrica, Trg pape Ivana Pavla II 34, Marija Bistrica te moraju prispjeti najkasnije do  27. srpnja 2016. godine do 13,00 sati bez obzira na način dostave. Nepravodobno  prispjele ponude i ponude nepotpune dokumentacije se ne razmatraju.
Otvaranje ponuda neće biti javno.

IX.	ROK VALJANOSTI PONUDE
60 dana od dana objave poziva.

X.	ADRESA ZA PREUZIMANJE DOKUMENTACIJE
Ponudbeni troškovnik može se preuzeti na adresi: Općina Marija Bistrica, Trg pape
Ivana Pavla II 34, Marija Bistrica, Jedinstveni upravni odjel svakim radnim danom od 08:00 do 14:00 sati  te na internet stranici:  www.marija-bistrica.hr

XI.	KONTAKT OSOBA I BROJ TELEFONA:
Suzana Hajnić , 049 469 119, sanja.slunjski@marija-bistrica.hr

XII.	DATUM OBJAVE/SLANJA  POZIVA:
11.07.2016

XIII.	JAMSTVA
Ponuditelj je dužan ponudi priložiti izjavu o jamstvu za uredno izvršenje ugovora i za otklanjanje nedostataka u jamstvenom roku:
izjavu ponuditelja da će prilikom potpisa ugovora dostaviti  bjanko zadužnicu kao  jamstvo na iznos od 15.900 kuna,  radi osiguranja urednog izvršenja obveza po ugovoru i za otklanjanje nedostataka u jamstvenom roku. Umjesto dostave bjanko zadužnice moguća je uplata novčanog pologa na poslovni račun naručitelja.

XIV.	RAZLOZI ODBIJANJA PONUDE 

Naručitelj će odbiti: 
nepravovremeno pristiglu ponudu,
ponudu ponuditelja koji nije dostavio isprave tražene pozivom za dostavu ponuda,
ponudu čija je cijena veća od procijenjene vrijednosti predmeta nabave,
ponudu u kojoj troškovnik nije u cijelosti ispunjen, 
ponudu u kojoj cijena nije iskazana u apsolutnom iznosu,
ponudu koja ne ispunjava uvjete vezane za opis predmeta nabave te time ne ispunjava zahtjeve iz poziva za dostavu ponuda,
ponudu za koju ponuditelj nije pisanim putem prihvatio računske pogreške,
ponudu ponuditelja koja nije u skladu s odredbama poziva na dostavu ponuda.

Naručitelj će isključiti svaku ponudu koju je dužan isključiti sukladno članku 67 Zakona o javnoj nabavi

XV.	ODLUKA O ODABIRU
Obavijest o odabranom ponuditelju bit će dostavljena svim ponuditeljima u roku
od 8 dana od dana donošenja Odluke o odabiru.
Naručitelj se može pozvati na članak 92. Zakona o javnoj nabavi
Naručitelj može donijeti odluku kojom ne odabire niti jednu od pristiglih ponuda.

Načelnik

Općine Marija Bistrica

Josip Milički, ing.